open-index/open-wikipedia-markdown huggingface dataset:
Aleksandra Tšudina

**Aleksandra Georgijevna Tšudina** (, 6. marraskuuta 1923 – 28. lokakuuta 1990) oli 1950-luvulla Neuvostoliiton monipuolisimpia urheilijoita. Hän voitti yleisurheilussa olympiamitalin kolmessa eri kenttälajissa ja lentopallossa maailmanmestaruuksia.

Yleisurheilijana Tšudina saavutti ensimmäisen arvokisamitalinsa Oslon EM-kilpailuissa 1946 sijoittuessaan korkeushypyssä hopealle tuloksella 157 cm. Helsingin olympialaisissa 1952 hän sai hopeaa pituushypyssä tuloksella 614 cm ja keihäänheitossa tuloksella 50,01 m sekä pronssia korkeushypyssä tuloksella 163 cm. Viisiottelu ei ollut tuolloin vielä olympiaohjelmassa, mutta Bernin EM-kilpailuissa 1954 Tšudina voitti viisiottelussa kultaa tuloksella 4526 pistettä. Hänen tuloksensa viisiottelun osalajeissa olivat 13,21 cm kuulantyönnössä, 158 cm korkeushypyssä, 25,9 s 200 metrin juoksussa, 12,0 s 80 metrin aitajuoksussa ja 573 cm pituushypyssä. Varsinaisessa pituushyppykilpailussa hän sai hopeaa tuloksella 593 cm. Lisäksi hän sijoittui viidenneksi keihäänheitossa (47,05 m) ja kuudenneksi korkeushypyssä (160 cm).

Tšudina hyppäsi korkeushypyn maailmanennätyksen 173 cm 22. toukokuuta 1954 Kiovassa. Se pysyi ennätyksenä kaksi vuotta. Viisiottelussa hän teki maailmanennätyspisteet 4704 Bukarestissa elokuussa 1953 ja otti ennätyksen parin kuukauden tauon jälkeen uudelleen haltuunsa syyskuussa 1955 Moskovassa syntynein ennätyspistein 4750. Hän menetti tämän ennätyksen vuonna 1956.

Lentopalloilijana Tšudina edusti pitkään Neuvostoliiton maajoukkuetta ja voitti maailmanmestaruuden vuosina 1952, 1956 ja 1960, Euroopan mestaruuden vuosina 1949, 1950, 1951 ja 1958 sekä EM-hopeaa vuonna 1955.

## Lähteet

* 
* 
* 
* 

## Viitteet
Alan Templeton

**Alan R. Templeton** on yhdysvaltalainen geneetikko, joka toimii biologian Charles Rebstock -&#8288;professorina Washington University in St. Louisissa. Templeton on tutkinut muun muassa HI-viruksen evoluutiota potilassa, biologisen laji-käsitteen merkitystä ja uusien lajien evoluutiomekanismeja sekä ihmisen viimeaikaista evoluutiota.

Templeton on erityisesti tunnettu tutkimuksistaan, jossa hän on osoittanut, että eri "rotuihin" kuuluvien ihmisten välillä on varsin vähän geneettistä varianssia ja että perinnölliset erot ihmisyksilöiden välillä ovat huomattavasti merkittävämpiä kuin erot oletettujen ihmisrotujen välillä. Templetonin mukaan vertailemalla ryhmien asuinympäristöä saavutetaan parempi ymmärrys ihmisistä kuin vertailemalla ihmisiä rotu-käsitteellä.

## Lähteet
Jelena Gortšakova

**Jelena Jegorovna Gortšakova** (, 17. toukokuuta 1933 – 27. tammikuuta 2002) oli neuvostoliittolainen keihäänheiton olympiamitalisti ja maailmanennätysnainen.

Jelena Gortšakova saavutti keihäänheittäjänä kaksi olympiapronssia 12 vuoden välein. Helsingin 1952 olympialaisissa hänen pronssituloksensa oli 49,76 m. Tokion 1964 olympialaisten karsinnassa hän heitti maailmanennätyksen 62,40 m, joka oli lajin kaikkien aikojen ensimmäinen virallinen 60 metrin ylitys. Loppukilpailussa hän sai tuloksen 57,06 m, joka riitti vain pronssimitaliin lähes 3,5 metriä Mihaela Penesin takana.

Euroopan-mestaruuskilpailuissa Gortšakova sijoittui Belgradissa 1962 kahdeksanneksi tuloksella 46,74 m ja Budapestissa 1966 neljänneksi tuloksella 55,96 m.

## Lähteet

* 
*
Risteys (albumi)

**Risteys** on suomalaisen Garbo-yhtyeen neljäs studioalbumi. Se julkaistiin vuonna 1993.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

* Esa Eloranta: laulu, kitara
* Nixu Nikula: kitara, laulu
* Kari Södö: basso, laulu
* Tapsa Louhimo: koskettimet, laulu
* Kai Penttilä: rummut, lyömäsoittimet

## Singlet

* *Ikuisesti sun / Erehdyin*
* *Pysäkki / Kultaa*
* *Lady Huhtikuu / Lady Huhtikuu Remix*
Elmex

**Elmex** on vuodesta 1962 asti myyty hammastahna- ja -hammasharjamerkki. Sitä valmistaa sveitsiläinen GABA International AG, jonka on vuodesta 2004 omistanut yhdysvaltalainen hygieniatuotejätti Colgate-Palmolive. Hammastahnavalikoimaan kuuluu muun muassa lapsille suunnattu ja hampaiden värjäytymiä poistava tahna. Lisäksi hammasharjoja on aina 3-vuotiaille tarkoitetuista asti.

Elmex oli ensimmäinen hammastahna, jossa kariesta ehkäisevä fluori on amiinifluoridin muodossa. Hampaiden kannalta parhaasta fluoriyhdisteestä hammastahnassa ei ole täyttä yksimielisyyttä. Esimerkiksi Turun yliopiston kariesopin professori Jorma Tenovuo kertoi Helsingin Sanomissa amiinifluoridin muodostavan suussa hajotessaan syöpää aiheuttavia nitrosamiineja, jos suussa on ravinnosta saatuja nitraatteja tai nitriittejä. 

Tavallinen Elmex-hammastahna ei sisällä useimmissa hammastahnoissa käytettävää, vaahtoutumista lisäävää natriumlauryylisulfaattia eli SLS:ää, jonka 1990-luvulla tutkittiin olevan osasyy kivuliaiden rakkuloiden eli aftojen syntymiseen suussa. Uudet Elmex Sensitive Professional-tahnat sisältävät myös natriumlauryylisulfaattia.

## Lähteet

## Aiheesta muualla

* Elmex-tuoteperhe valmistajan sivustolla  (gaba.com)
* GABA International-yhtiön kotisivut  (gaba.com)
Firat Arslan

**Firat Arslan** (s. 28. syyskuuta 1970 Friedberg, Baijeri, Saksan liittotasavalta) on saksanturkkilainen ammattilaisnyrkkeilijä ja WBA-liiton alemman raskaansarjan (90,7 kg) hallitseva maailmanmestari.

Arslan aloitti nyrkkeilyuransa 18-vuotiaana. Vaikka Arslan aloitti nyrkkeilyuransa melko vanhalla iällä, hän voitti amatöörinä 81 kaikkiaan 92:sta käymästään ottelusta ja voitti lukuisia mestaruuksia Saksan nyrkkeilyliigassa.

Ammattilaiseksi Arslan ryhtyi vuonna 1997 ja teki yhdessä ystävänsä Luan Krasniqin kanssa sopimuksen *Panix Promotion* -tallin kanssa. Kärsittyään uransa ensimmäisen tappion joulukuussa 2000 hän otteli seuraavan vuoden toukokuussa Saksan alemman raskaansarjan mestaruudesta Ruediger Mayta vastaan, mutta hävisi kymmeneräisen kamppailun kaikin tuomariäänin. Jatkettuaan uraansa Arslan pääsi toukokuussa 2003 iskemään German International -tittelistä Bruce Ozbekia vastaan. Hän voitti täydet kymmenen erää kestäneen ottelun kaikin tuomariäänin. Seuraavassa ottelussaan elokuussa hän kohtasi Vadim Tokarevin IBF-liiton intercontinental-titteliottelussa, joka päättyi ratkaisemattomaan. Saman vuoden joulukuussa Arslan otteli vielä WBA-liiton intercontinental-tittelistä, mutta hävisi 12-eräisen kamppailun Lubos Sudalle.

Maaliskuussa 2004 Arslan kohtasi Marco Heinichenin avoimena olleesta Saksan-mestaruudesta ja voitti ottelun viidennen erän tyrmäyksellä. Saman vuoden heinäkuussa hän voitti nimiinsä Euroopan nyrkkeilyliiton EU-tittelin pistevoitolla Lee Manuel Ossiesta kymmeneräisessä ottelussa. Vielä saman vuoden joulukuussa hän voitti nimiinsä WBO:n intercontinental-tittelin seitsemännen erän teknisellä tyrmäyksellä Alexander Petkovicia vastaan. Hän puolusti titteliään voitokkaasti Carlos Cruzatia ja Gabor Halaszia vastaan.

Voitettuaan lokakuussa 2006 Grigori Drozdin eteni Arzlan WBA-liiton maailmanmestaruusotteluun, jonka voittaja julistettaisiin väliaikaismestariksi. Ottelu pidettiin kesäkuussa 2007, vastustajana Valeri Brudov. Ottelu tuomittiin Arslanin voitoksi hajaäänipäätöksellä. Vakiinnuttaakseen tittelin nimiinsä Arslanin täytyi vielä voittaa varsinainen mestari, 43-vuotias Virgil Hill. Marraskuussa 2007 Dresdenissä järjestetyssä ottelussa Arslan vei voiton nimiinsä kaikin tuomariäänin. Arslan puolusti mestaruuttaan toukokuussa 2008 pistevoitolla Darnell Wilsonia vastaan. Arslan menetti WBA-liiton tunnustaman mestaruuden kärsittyään tappion teknisellä tyrmäyksellä kymmenennessä erässä Guillermo Jonesille syyskuussa 2008.

## Lähteet
* Firat Arslanin kotisivu 
* Ammattilaisottelutilastot BoxRec-tietokannassa
Inese Jaunzeme

**Inese Vilisovna Jaunzeme** (, 21. toukokuuta 1932 Pļaviņas – 13. helmikuuta 2011) oli latvialainen, Neuvostoliittoa edustanut keihäänheittäjä ja olympiavoittaja.

Jaunzeme voitti keihäänheiton olympiakultaa Melbournen 1956 olympialaisissa. Hänen voittotuloksensa oli 53,86 m, jolla hän voitti toiseksi sijoittuneen chileläisen Marlene Ahrensin lähes 3,5 metrillä.

## Lähteet

* 

### Viitteet
Ari Helo

**Ari Helo** (s. 18. tammikuuta 1963) on suomalainen historioitsija, joka on erikoistunut Yhdysvaltojen aatehistoriaan.

Helo valmistui maisteriksi Helsingin yliopistosta vuonna 1994 ja väitteli filosofian tohtoriksi Tampereen yliopistosta vuonna 1999 aiheenaan Thomas Jefferson. Helon erityisaloja ovat Yhdysvaltain historia ja poliittinen järjestelmä, aatehistoria sekä historian metodologia. Hän on opettanut ja ollut tutkijana suomalaisissa yliopistossa vuodesta 1996 alkaen sekä julkaissut artikkeleita Yhdysvaltain poliittisen historian, aatehistorian, historian metodologian ja Pohjois-Amerikan tutkimuksen alalta Suomessa, Britanniassa, Hollannissa, Tanskassa, Unkarissa, Virossa, Venäjällä ja Yhdysvalloissa. 

Helo toimi myös pitkään Finnish American Studies Association (FASA) -yhdistyksen hallituksen jäsenenä ja puheenjohtajana. Hänen teoksensa Thomas Jefferson's Ethics sai vuonna 2016 Clio-palkinnon kategoriassa "Political Theory".

## Teokset
* 
* 
* *Thomas Jefferson's Ethics and the Politics of Human Progress*. New York: Cambridge University Press, 2014. 
**History, Politics, and the American Past: Essays on Methodology*. New York: Routledge, 2020. 
**Amerikan Yhdysvaltojen historia*. Helsinki: Nord Print, 2022. 
**Intersektionaalista vai "valkoista" ylivaltaa? Syrjäytymiskeskustelun vääristymät Suomessa ja Yhdysvalloissa.* Helsinki: Finnish Methodology Society, 2023. 
**The Lost Wages of Whiteness Studies: A Critical Appraisal of Intersectionality in Finland and the United States*.  Helsinki: Finnish Methodology Society, 2024.  
**Liberalismin puolustus - esseitä suomalaisista arvoista*. Toim. Ari Helo (useita kirjoittajia). Kemi: Atrain & Nord, 2025. 

## Lähteet
Lohkoperunat

**Lohkoperunat** ovat ranskalaisia perunoita muistuttavia perunoita, jotka voidaan maustaa suolalla ja mausteilla. Erona näillä on kuitenkin se, että lohkoperunat ovat hieman isompikokoisia lohkoja. Lohkoperunoita voidaan tarjoilla lisukkeena esimerkiksi pihvin kera.

## Aiheesta muualla

* Rosmariinilohkoperunoiden valmistusohje
Kynoskefalain taistelu

**Kynoskefalain taistelu** käytiin Titus Quinctius Flamininuksen johtamien roomalaisten ja Antigonidien hallitsijasukuun kuuluneen Filippos V:n komentamien makedonialaisten joukkojen välillä vuonna 197 eaa. Aitolian liitto osallistui taisteluun roomalaisten puolella.

Taistelu oli ratkaisevan tärkeä toisen makedonialaissodan lopputulokselle ja se osoitti falangi-taktiikan heikkouden ja vanhentuneisuuden Rooman legioonalaisia vastaan.

Taistelun jälkeen Filippos joutui maksamaan raskaat korvaukset Roomalle.

## Lähteet
* Livius.org/Battle of Cynoscephalae
Ryan Merriman

**Ryan Earl Merriman** (s. 10. huhtikuuta 1983 Choctaw, Oklahoma) on yhdysvaltalainen näyttelijä. Hänet tunnetaan muun muassa yhdysvaltalaisesta minisarjasta *[[Comanche Moon]]*, jossa hän näyttelee Jake Spoonin roolia.

Hän on ollut naimisissa vuodesta 2004 lähtien Micol Duncanin kanssa.

## Lähteet

## Aiheesta muualla
* 
* 
*
Ottawa (joki)

**Ottawa** on joki Ontarion ja Québecin provinssissa Kanadassa. Sen pituus on 1&nbsp;271 kilometriä ja valuma-alue 146&nbsp;300 neliökilometriä.

## Maantiede

Ottawa saa alkunsa Capimitchigamajärvestä Laurentian ylängöltä Québecistä. Joki virtaa vuoristosta länteen ja laskee useiden järvien ja tekojärvien kautta 110 kilometriä pitkään Timiskamingin kanjonijärveen, jonka alajuoksulla se kääntyy kaakkoon ja muodostaa luonnollisen rajan Ontarion ja Québecin välille.

Pembrokessa Ottawa saa lisää vettä Muskratjoesta ja sen virtaus kiihtyy 12 kilometriä pitkäksi Rocher Fendun koskeksi, jossa harrastetaan kesäisin koskenlaskua. Ottawan ja Gatineaun suurkaupunkialueella joessa on 15 metriä korkeat Chaudièren putoukset, jotka on padottu vesivoimaloiden käyttöön. Vesiputousten alapuolella Ottawaan laskee Ontarion puolelta Rideaujoki ja Québecin puolelta Gatineaujoki. Hawkesburyn pikkukaupungin ohitettuaan joki palaa takaisin Québecin rajojen sisäpuolelle, jossa se levenee Deux-Montagnesen järveksi ennen yhtymistään Saint Lawrencen jokeen Montréalissa.

## Kasvit ja eläimet

Ottawa ja sitä reunustavat kosteikot ja metsät muodostavat monimuotoisia ekosysteemejä, joissa esiintyy monia uhanalaisia eliölajeja, kuten amerikanpikkuhaikara (*Ixobrychus exilis*), pisarakilpikonna (*Clemmys guttata*) ja amerikanginsengjuuri (*Panax quinquefolius*). Joessa tavataan peräti 17 eri simpukkalajia, jotka muodostavat paikoin laajoja yhdyskuntia sen pohjaan.

Ottawajoen rannoilla kasvoi ennen mahtava aarniometsä, josta on enää jäljellä muutamia luonnontilaisia metsiköitä, kuten Gillies Grove Arnpriorissa. Se on kuuluisa yli 50 metriä korkeista strobusmännyistään (*Pinus strobus*).

## Lähteet
* 

### Viitteet

## Aiheesta muualla
Taisija Tšentšyk

**Taisija Filippovna Tšentšik** (, 30. tammikuuta 1936 Pryluky, Ukrainan SNT – 19. marraskuuta 2013) oli neuvostoliittolainen korkeushyppääjä.

Tšentšik saavutti ensimmäisen arvokisamitalinsa Tukholman EM-kilpailuissa 1958 sijoittuessaan hopealle tuloksella 170 cm. Rooman olympialaisissa 1960 hän sijoittui viidenneksi tuloksella 168 cm jääden kolmen senttimetrin päähän mitalisijasta. Belgradin EM-kilpailuissa 1962 hän sijoittui kuudenneksi tuloksella 164 cm. Tokion olympialaisissa 1964 hän sai pronssia tuloksella 178 cm. Budapestin EM-kilpailuissa 1966 hän voitti kultaa tuloksella 175 cm. Sisäratojen Euroopan mestaruuden Tšentšik voitti Prahassa 1967 tuloksella 176 cm.

## Lähteet
* 
* 
* 
* 
* Taisiya Chenchik Bio, Stats and Results  Olympics at Sports-Reference.com 

### Viitteet
Nick Carter (kuvitteellinen henkilö)

**Nick Carter** on kuvitteellinen etsivä, joka esiintyi ensimmäisen kerran vuonna 1886. Hahmon loivat alun perin yhdysvaltalaiset Ormond G. Smith ja John R. Coryell. Vuosina 1943–1955 Carter seikkaili radiokuunnelmissa. James Bondin tultua suosituksi Nick Carterista tehtiin kovaotteinen salainen agentti, josta useat kirjoittajat tekivät suosituksi tulleita kioskikirjoja.

Esimerkiksi tunnettu yhdysvaltalainen jännityskirjailija Martin Cruz Smith (mm. *Yön siivet*, *Gorkin puisto*) kirjoitti kolme Nick Carter -kirjaa, jotka on julkaistu suomeksi sarjan numeroissa 57, 79 ja 203. Näistä *The Inca Death Squad* (suom. Tehtävä Inca, 1976) on pulp-kirjallisuuden tutkija Juri Nummelin mukaan Carter-kirjaksi "suorastaan erinomainen". Nummelinin mielestä "Smithin Carter lähestyy kovaksikeitettyä dekkaria".

Uuden ajan Nick Carter oli CIA:takin salaisemman organisaation AXE:n vakooja, joka käytti lukuisia salaisia aseita. Tämä uusi Nick Carter tunnettiin myös nimikkeellä **Killmaster**.

Suomeksi Nick Carter -sarjassa on ilmestynyt 229 kirjaa vuosina 1966–1992. Sarjan ensimmäinen osa on *Juokse, vakoilija, juokse* (Run, Spy, Run,1964, suom. Veijo H. Kainulainen, Viihdekirjat 1966) ja viimeinen osa *Kuoleman kieli* (The Katmandu Contract, 1975, suom. Maire Nopanen, Winthers 1992).

## Lähteet

## Aiheesta muualla

* Nick Carter at 'Thrilling Detectives' 
*Luettelo Nick Carter -sarjan suomeksi ilmestyneistä kirjoista
Jan Werner

**Jan Werner** (25. heinäkuuta 1946 Brzeziny – 21. syyskuuta 2014 Varsova) oli puolalainen pikajuoksija, jonka päämatka oli 400 metrin juoksu.

Werner saavutti Ryszard Podlasin, Zbigniew Jaremskin ja Jerzy Pietrzykin kanssa hopeaa Montréalin 1976 olympialaisissa 4&nbsp;×&nbsp;400 metrin viestissä ajalla 3.01,43. Olympiatasolla Werner kilpaili lisäksi Méxicossa 1968 ja Münchenissä 1972. Euroopan-mestaruuskilpailuissa hän voitti kultaa pitkässä viestissä vuonna 1966 ajalla 3.04,5  ja 400 metrillä vuonna 1969 ajalla 45,7 . Vuoden 1971 EM-kilpailuissa hän saavutti 400 metrillä pronssia ajalla 45,6  ja pitkässä viestissä hopeaa 3.03,6 .

## Ennätykset
* 200 metrin juoksu: 20,4 
* 400 metrin juoksu: 45,44 

## Lähteet
Peter Renaday

**Peter Renaday** (oik. **Pierre L. Renoudet**, 9. kesäkuuta 1935 Louisiana, Yhdysvallat - 8. syyskuuta 2024 Burbank, Kalifornia, Yhdysvallat) oli yhdysvaltalainen ääninäyttelijä, joka teki 1980- ja 1990-luvulla ääniroolin Turtles – mutanttikilpikonniin.

## Ura
Renadayn ura alkoi televisiossa vuonna 1965, jonka jälkeen hän teki useimmiten cameorooleja niin televisiosarjoihin kuin elokuviin. Vuonna 1970 hän teki ensimmäisen ääniroolinsa animaatioelokuvaan Aristokatit. Tämän jälkeen hän teki päätoimisesti ääninäyttelijän töitä ja oli mukana animaatioissa, esimerkiksi Action Force, The Transformers, Ankronikka, Pilipalipilotit, Varjoankka, Animaaniset, Gargoyles, Scooby-Doo ja noidan haamu, Samurai Jack ja Leijonakuningas 2 – Jylhäkallion ylpeys. 

Renaday toimi ääninäyttelijänä myös videopeleissä Metal Gear Solid 2: Sons of Liberty ja Assassin's Creed ja monissa muissa.

## Lähteet

## Aiheesta muualla
* Voice Chasers
Valtionhallinto

**Valtionhallinto** on hallintoa, joka määrittyy valtiosta käsin perustuen valtion suvereniteettiin. Valtionhallintoa yhtenäisvaltiossa edustaa keskushallinto. Liittovaltioissa sitä edustavat keskushallinto ja liittovaltion jäseninä olevien osavaltioiden hallinto. Näin valtionhallinto voi jakautua kahteen osaan: liittovaltiohallintoon ja osavaltiohallintoon.

Valtionhallinnon lisäksi on paikallishallintoa, joka perustuu paikalliseen tai alueelliseen autonomiaan, jonka valtionhallinto on vahvistanut.

## Katso myös
* Suomen hallinto

## Kirjallisuutta
*
Chess Informant

**Chess Informant** (*Šahovski Informator*) on kustannusyhtiö joka säännöllisesti julkaisee samannimistä shakkiaiheista kirjaa, kuten myös shakkiteoksia *[[Encyclopaedia of Chess Openings]]*, *Encyclopaedia of Chess Endings*, *Opening Monographs*, muita julkaisuja ja ohjelmistoja (mukaan lukien sähköisiä versioita useimmista julkaisuista). Aleksandar Matanovic ja Milivoje Molerovic perustivat yhtiön vuonna 1966 tavoitteenaan tarjota muulle maailmalle shakkitietoutta, joka oli saatavilla vain neuvostopelaajille. Yhtiö on myynyt kolme miljoonaa kirjaa 150:ssa maassa verkkosivustonsa mukaan.

## Lähteet

## Aiheesta muualla
* Chess Informant -sivusto
Gionata Mingozzi

**Gionata Mingozzi** (29. joulukuuta 1984 Ravenna − 15. heinäkuuta 2008 Campagna Lupia) oli italialainen jalkapalloilija. Mingozzi kuoli 23-vuotiaana auto-onnettomuudessa, kun hän törmäsi Porschellaan kuorma-autoon Campagna Lupiassa 15. heinäkuuta 2008.

## Ura
Mingozzi aloitti uransa Ravenna Calciossa vuonna 2001. Hän siirtyi Perugiaan vuoden 2004 kesällä. Vuonna 2005 Mingozzi siirtyi Sampdoriaan, jossa hän teki Serie A -ensiesiintymisensä 26. tammikuuta 2006 ottelussa Sienaa vastaan. Hänet lainattiin myöhemmin samana vuonna Lecceen. Kesällä 2007 hän siirtyi hänen viimeiseksi seurakseen jääneeseen Trevisioon.

## Lähteet

## Aiheesta muualla
* Mingozzin pelaajaprofiili
Paavo E. Tuominen

**Paavo Edvard Tuominen** (17. joulukuuta 1908 Jyväskylä − 31. maaliskuuta 1981 Turku) oli suomalainen näyttelijä, joka teki mittavimman elämäntyönsä Turun kaupunginteatterissa. Hän sai muun muassa Esko- ja Wenander-patsaat.

Tuominen esiintyi Jyväskylän Tuöväen Näyttämöllä 1931−1935, Lappeenrannan Työväen Teatterissa 1935−1938, Helsingin Työväenteatterissa 1938−1939, Jyväskylän Työväen Teatterissa 1939−1946 ja Turun kaupunginteatterissa vuodesta 1946 eläkkeelle jäämiseen asti. Hänen tunnetuimpia roolejaan olivat Klaus Kurki *([[Elinan surma]])*, Aarne Niskavuori, *[[Särkelä itte]]*, Jalle *(Katupeilin takana)*, Kala-Tirri, Kaupunginpäällikkö *([[Reviisori (näytelmä)|Reviisori]])*, Nat Miller *(Oi nuoruus)*, Verkakauppias *([[Mestari Pathelin|Mestari Patelin]])*, Jack Boyle *(Juuno ja Riikinkukko)*, Phil Hogan *(Kovaosaisten kuu)*, Doolittle *([[My Fair Lady]])*, Herra Moll *(Kaupunginjohtaja)*, Vanha Ewbank *(Teltantekijä)*, *Kirsikkapuisto*, *[[Seitsemän Veljestä]]* (Taula-Matti, ohj. Kalle Holmberg ) ja monia operettirooleja.

Tuominen esiintyi myös elokuvissa *[[Asfalttilampaat]]*, *[[Kahden ruplan raha]]* ja *[[Oksat pois]]*.

## Aiheesta muualla
* 
*
Dorothy Tyler

**Dorothy Jennifer Beatrice Tyler** (o.s. **Odam**, 14. maaliskuuta 1920 Stockwell, Lontoo – 25. syyskuuta 2014) oli brittiläinen korkeushyppääjä.

Dorothy Tyler saavutti olympialaisten ja EM-kilpailuiden korkeushyppykilpailuissa yhteensä kolme hopeamitalia ja aina samalla tuloksella voittajan kanssa. Berliinin 1936 olympialaisissa hän hyppäsi tuloksen 160 cm mutta hävisi Unkarin Ibolya Csákille. Lontoon 1948 olympialaisissa hänen tuloksensa oli 168 cm mutta voiton vei samalla tuloksella Yhdysvaltain Alice Coachman. Brysselin EM-kilpailuissa 1950 hän sai hopeaa maannaisensa Sheila Alexanderin takana molempien ylitettyä 163 cm. Tyler osallistui vielä kaksiin olympialaisiin ja sijoittui Helsingissä 1952 seitsemänneksi ja Melbournessa 1956 12:nneksi.

Tyler hyppäsi korkeushypyn maailmanennätyksen 166 cm Brentwoodissa 29. toukokuuta 1939 ja piti sitä hallussaan neljä vuotta.

## Lähteet
* Dorothy Odam-Tyler Bio, Stats and Results  Olympics at Sports-Reference.com 

### Viitteet
Jaškulin piiri

**Jaškulin piiri** (, ) on hallinnollinen alue Kalmukian tasavallan keskiosassa Venäjällä. Se rajoittuu pohjoisessa Üstinskin piiriin, idässä Astrahanin alueeseen, etelässä Harğazrin ja Ik Buurlin piireihin, lännessä Tselinnin piiriin ja luoteessa Kötšnrin piiriin. Piirin hallinnollinen keskus on Jaškulin kylä. Piirin pinta-ala on 11&nbsp;769 km². Vuonna 2002 piirissä oli 15&nbsp;734 asukasta. Piiri on perustettu 25. tammikuuta 1920.

## Lähteet
Oleg Kalugin

**Oleg Danilovitš Kalugin** (, s. 6. syyskuuta 1934) on entinen KGB:n kenraali. Hän oli pitkään KGB:n operaatioiden johtaja Yhdysvalloissa ja myöhemmin organisaation kriitikko. 

Kylmän sodan aikana Kalugin johti KGB:n operaatioita Yhdysvalloissa. Uransa alussa hän työskenteli peitetehtävissä toimittajana opiskellessaan Columbian yliopistossa ja myöhemmin suoritti vakoilu- ja vaikutusoperaatioita Radio Moskovan kirjeenvaihtajana YK:ssa. 1980-luvulla Kalugin pettyi KGB:hen ja alkoi lopulta arvostella sitä julkisesti, kutsuen Neuvostoliiton turvallisuusjoukkoja ”stalinistisiksi” sisäpoliittisiksi poliiseiksi. Tämän vuoksi häneltä riistettiin vuonna 1990 sotilasarvo ja eläke, mutta Neuvostoliiton hajoamisen jälkeen ne palautettiin. Gorbatšovin hallinnon aikana hänestä tuli Neuvostoliiton parlamentin jäsen ja yksi KGB:n ensimmäisistä uudistajista. Vuonna 2002 Kalugin tuomittiin poissaolevana Moskovassa syylliseksi vakoilusta länttä varten ja sai 15 vuoden vankeustuomion, jota hän kutsui ”neuvostoliittolaiseksi oikeudeksi”. Elokuussa 2003 hänestä tuli Yhdysvaltain kansalainen.

## Lähteet

## Aiheesta muualla
*Oleg Kalugin CI Centre:ssä 
*Oleg Kaluginin haastattelu
Thelma Hopkins

**Thelma Hopkins** (16. maaliskuuta 1936 Kingston upon Hull, Englanti – 10. tammikuuta 2025 Edmonton, Kanada) oli brittiläinen korkeushyppääjä.

Hopkins sijoittui Helsingin 1952 olympialaisten korkeushyppykilpailussa neljänneksi tuloksella 158 cm. Kaksi vuotta myöhemmin hän voitti Euroopan mestaruuden Bernin EM-kilpailuissa tuloksella 167 cm. Melbournen 1956 olympialaisissa hän ylitti jälleen 167 cm, mutta nyt se riitti vain jaettuun hopeamitaliin.

Hopkins hyppäsi korkeushypyn maailmanennätyksen 174 cm Belfastissa 5. toukokuuta 1956 mutta menetti sen jo runsaan kahden kuukauden kuluttua.

## Lähteet

* 
* 

### Viitteet
Üstinskin piiri

**Üstinskin piiri** (, ) on hallinnollinen alue Kalmukian tasavallan itäosassa Astrahanin alueen vastaisella rajalla Venäjällä. Se rajoittuu pohjoisessa ja idässä Astrahanin alueeseen, etelässä Jaškulin piiriin ja lännessä Kötšnrin ja Oktjabrin piireihin. Piirin hallinnollinen keskus on Tsağan Amnin kylä. Piirin pinta-ala on 7&nbsp;996 km². Vuonna 2002 piirissä oli 10&nbsp;506 asukasta. Piiri on perustettu 24. tammikuuta 1938.

## Lähteet
Dorothy Shirley

**Dorothy Shirley** (s. 15. toukokuuta 1939) on entinen brittiläinen korkeushyppääjä.

Dorothy Shirley saavutti olympiahopeaa Rooman 1960 olympialaisten korkeushyppykilpailussa tuloksella 171 cm. Puolan Jaroslawa Józwiakowska jakoi hopeamitalin hänen kanssaan mutta kultamitalisti Iolanda Balaș saavutti peräti 14 cm paremman tuloksen.

Tukholman EM-kilpailuissa 1958 Shirley saavutti pronssia tuloksella 167 cm. Myöhemmissä EM-kilpailuissa hän sijoittui Belgradissa 1962 neljänneksi (tulos 167 cm), Budapestissa 1966 kahdeksanneksi (165 cm) ja Ateenassa 1969 11:nneksi (tulos 174 cm).

## Lähteet

* 
* 

### Viitteet
Center for Security Policy

**Center for Security Policy** (CSP) on Washington, D.C.:ssä toimiva ajatushautomo, joka keskittyy kansallisiin turvallisuusasioihin. Hautomon perusti vuonna 1988 Frank Gaffney Jr., Reaganin kauden puolustusministeriön virkamies ja senaattori Henry "Scoop" Jacksonin entinen avustaja. CSP:n politiikkaa on kuvailtu lauseella "Peace through Strength". CSP:n mukaan tämä usko ilmenee heidän väitteessään, jonka mukaan "kansainvälinen rauha ja Yhdysvaltain turvallisuus saavutetaan todennäköisimmin, kun valtio on voimakas ja sitoutunut liittolaistensa kanssa varmistamaan vapauden ja demokratian ympäri maailman."

CSP on voittoa tuottamaton järjestö ja kuvaa itsensä puolueettomaksi. Kuitenkin useita sen huomattavimmista jäsenistä on luonnehdittu uuskonservatiiveiksi. Vuonna 2012 CSP:n raportissa syytettiin Hillary Clintonin avustajaa Huma Abedinia yhteyksistä Muslimiveljeskuntaan. CSP:n johtaja on myös pitänyt Missile Defense Agencyn logoa liiaksi islamilaiseen puolikuuhun viittaavana.

## Keeper of the Flame Award
Vuodesta 1990 alkaen järjestö on myöntänyt vuosittain Tulenkantaja-arvonimen merkittäville amerikkalaisia arvoja korostaville julkisuuden henkilöille ja organisaatioille. Yhdysvaltalaisten lisäksi tämän arvon on saanut vain shakin maailmanmestari Garri Kasparov vuonna 1991.

*2012 - Pete King, kongressiedustaja New Yorkista, kotimaan turvallisuuden komitean puheenjohtaja
*2011 - Howard McKeon, kongressiedustaja Kaliforniasta
*2010 - Kenraali James T. Conway, Yhdysvaltain merijalkaväen komentaja
*2009 - Dick Cheney, Yhdysvaltain 46. varapresidentti
*2008 - Kenraali Jack Keane
*2007 - Senaattori Joe Lieberman (ehdokas Yhdysvaltain varapresidentiksi 2000)
*2006 - Duncan Hunter, puheenjohtaja, *House Armed Services Committee and Those Who Serve*
*2005 - Senaattori James Inhofe ja *the Heroes of the Homefront*
*2004 - Kenraali Peter Pace ja *the Defenders of Freedom*
*2003 - Paul Wolfowitz, 
*2002 - Kenraali Richard B. Myers, Yhdysvaltain ilmavoimat ja *the Men and Women of the U.S. Armed Forces*
*2001 - James Schlesinger, 
*2000 - Floyd Spence, puheenjohtaja, *House Armed Services Committee*
*1999 - Kenraali James L. Jones, komendantti, Yhdysvaltain merivoimat
*1998 - Donald H. Rumsfeld, 
*1997 - Christopher Cox, Yhdysvaltain edustajainhuoneen jäsen
*1996 - Newt Gingrich, Yhdysvaltojen edustajainhuoneen puhemies
*1995 - Ronald Reagan, entinen Yhdysvaltain presidentti
*1994 - Senaattori Jon Kyl, Arizona, republikaaniryhmän johtaja 
*1993 - Malcom S. "Steve" Forbes Jr., julkaisija
*1992 - Senaattori Malcolm Wallop, 
*1991 - Garri Kasparov, shakin maailmanmestari
*1990 - Caspar Weinberger, entinen puolustusministeri

## Lähteet

## Aiheesta muualla
*Center for Security Policy
Ann-Britt Leyman

**Ann-Britt Leyman** (10. kesäkuuta 1922 Stenungsund, Ruotsi – 5. tammikuuta 2013 Göteborg, Ruotsi) oli ruotsalainen pikajuoksija ja pituushyppääjä.

Leyman saavutti olympiapronssia Lontoon 1948 olympialaisten pituushyppykilpailussa tuloksella 557,5 cm. Hän pudotti Alankomaiden Gerda van der Kade-Koudijsin mitaleilta vain puolen senttimetrin erolla.

Oslon EM-kilpailuissa 1946 Leyman kilpaili pikajuoksijana. Hän sijoittui 100 metrin juoksussa neljänneksi ajalla 12,2 s ja 200 metrin juoksussa kuudenneksi ajalla 26,2 s. Hän kuului myös Ruotsin viestijoukkueeseen, joka sijoittui 4 × 100 metrin viestijuoksussa viidenneksi ajalla 49,3 s.

## Lähteet

* 
* 
* 

### Viitteet
Ullevi

**Ullevi** on Göteborgissa Ruotsissa sijaitseva urheilustadion.

Se rakennettiin vuoden 1958 jalkapallon maailmanmestaruuskilpailuja varten. Stadionilla on 43&nbsp;000 istumapaikkaa ja konserteissa katsojakapasiteetti on noin 60&nbsp;000. Se oli valmistuessaan Pohjoismaiden suurin stadion.

## Aiheesta muualla
*ullevi.se – verkkosivusto
Robert Hübner

**Robert Hübner** (6. marraskuuta 1948 Porz Saksan liittotasavalta – 5. tammikuuta 2025 Köln Saksa) oli saksalainen shakin suurmestari, shakkikirjailija ja papyrologi (tunnustettu muinaisen Egyptin hieroglyfien asiantuntijana). Heinäkuussa 2005 hän oli FIDEn listalla sijalla 65 vahvuusluvulla 2&nbsp;636.

Shakinpelaajana Hübnerin tekniikkaa on pidetty tehokkaana ja armottomana.

## Lähteet

## Aiheesta muualla

* 
*
Johanna Klier

**Johanna Klier** (o.s. **Schaller**, s. 13. syyskuuta 1952) on entinen itäsaksalainen pika-aitajuoksija ja olympiavoittaja.

Johanna Klier, silloiselta nimeltään Schaller, voitti 100 metrin aitajuoksun olympiakultaa Montréalin 1976 olympialaisissa ajalla 12,77&nbsp;s. Neuvostoliiton Tatjana Anisimova hävisi hänelle vain 0,01 ja Natalja Lebedeva 0,03 sekuntia. Prahan EM-kilpailuissa 1978 rouva Klier voitti Euroopan mestaruuden ajalla 12,62&nbsp;s. Hän kuului myös pronssia voittaneeseen pikaviestijoukkueeseen. Moskovan 1980 olympialaisissa hän hävisi aitakisassa isäntämaan Vera Komisovalle 0,07 sekuntia ja sai hopeaa ajalla 12,63&nbsp;s.

Sisäratojen Euroopan-mestaruuden Johanna Klier voitti 60 metrin aitajuoksussa Milanossa 1978 ajalla 7,94&nbsp;s.

## Lähteet

* 
* 
*
Käyttäytyminen

**Käyttäytymisellä** tarkoitetaan eliön tai järjestelmän toimintaa ja reagointia ulkoisiin ärsykkeisiin tai olosuhteiden muutoksiin. Järjestelmä voi olla joko luonnollinen tai keinotekoinen (ihmisen suunnittelema), ja tarkastelunäkökulman mukaan voidaan puhua joko elollisen (biologisen tai sosiaalisen) tai elottoman (fysikaalisen tai kemiallisen) järjestelmän käyttäytymisestä.

## Eläinten käyttäytyminen
Eläinten käyttäytymisellä tarkoitetaan eläimen suorittamia tekoja ja sen toiminnassa ilmeneviä reaktioita ympäristön tuottamiin ärsykkeisiin. Käyttäytyminen voi koostua sekä tietoisista että tiedostamattomista elementeistä, ja se voi olla joko vapaaehtoista tai pakotettua. Käyttäytymistä ohjaa eläimen sisäeritysjärjestelmä ja sen tuottamat hormonit sekä hermosto. Kullekin eläinlajille tyypillisen käyttäytymisen moninaisuus ja monimutkaisuus ovat yleensä verrannollisia lajin hermoston monimutkaisuuteen.

Ihmisen käyttäytymistä tutkitaan käyttäytymistieteissä, joita ovat muun muassa psykologia, sosiaalipsykologia ja antropologia. Muiden kuin ihmislajin käyttäytymistä tutkii erityisesti eläinpsykologia eli etologia.

Ihmisen käyttäytymistä ohjaavat sisäerityksen ohella myös opitut käyttäytymissäännöt ja normit eli etiketti. Käyttäytymissääntöjen filosofista perustaa puolestaan tutkii etiikka.

## Katso myös
* Behaviorismi
* Eläinten käyttäytyminen
* Etologia
* Haastava käytös
* Ihmisen toiminta
* Käytöshäiriö
* Käytöstapa
* Normi
* Psykologia
* Tabu
* Vaisto
* Vietti
Annelie Ehrhardt

**Annelie Ehrhardt** (18. kesäkuuta 1950 – 2024, syntyjään **Annelie Jahns**) oli itäsaksalainen pika-aitajuoksija ja olympiavoittaja. Hän oli ensimmäinen sadan metrin aitojen olympiavoittaja, koska aiemmin naiset juoksivat 80 metrin aitoja.

Ehrhardt saavutti lyhyellä aitajuoksumatkalla ensimmäiset aikuisten arvokisamitalinsa vuonna 1971, ensin hopeaa sisäratojen EM-kilpailuissa 60 metrillä ja kesällä samoin hopeaa Helsingin EM-kilpailuissa 100 metrillä. Vuonna 1972 hän voitti sisäratojen EM-kilpailuissa kultaa 50 metrin aitajuoksussa ja Münchenin olympialaisissa kultaa 100 metrin aitajuoksussa maailmanennätysajalla 12,59 s.

Vuonna 1973 Ehrhardt voitti toisen sisäratojen Euroopan-mestaruutensa, ja matkana oli tällä kertaa 60 metrin aitajuoksu. Vuonna 1974 hän voitti ulkoratojen Euroopan-mestaruuden 100 metrin aitajuoksussa Rooman EM-kilpailuissa ajalla 12,66 s. Hänen viimeiseksi arvokisamitalikseen jäi 60 metrin aitajuoksun hopea sisäratojen EM-kisoissa 1975.

Ehrhardt edusti koko ikänsä kotikaupunkinsa Magdeburgin seuraa SC Magdeburgia ja häntä pidettiin Saksan urheilun keskeisenä innoittajana.

## Lähteet

* 
* 
* 

### Viitteet
Uusi kronologia

**Uusi kronologia** on uudelleen kirjoitettu ajanlasku, joka perustuu väitteeseen, jonka mukaan maailmanhistorian tavanomainen kronologia on perustavanlaatuisesti väärä. Uuden kronologian keskeiset ajatukset kumpuavat Nikolaj Morozovin ideoista, vaikka Jean Hardouinia voidaan pitää edeltäjänä. Kronologia yhdistetään yleisesti Anatoli Fomenkoon, vaikka se on Fomenkon ja useiden venäläisten matemaatikoiden, mukaan lukien Gleb Nosovskin, yhteistyö.

Uusi kronologia on merkittävästi lyhyempi kuin tavanomainen kronologia, sillä antiikin Kreikan, Rooman ja Egyptin historia on sulautettu keskiajalle. Uuden kronologian mukaan ihmiskunnan historia ulottuu ajassa taaksepäin ainoastaan vuoteen 800 jaa., eikä tapahtumista vuosien 800–1000 jaa. välillä ole juurikaan tietoa, ja useimmat tunnetut historialliset tapahtumat ajoittuvat vuosille 1000–1500.

Historiantutkijat teilaavat yleisesti uuden kronologian, ja se on ristiriidassa tiedeyhteisön yleisesti käyttämien absoluuttisten ja suhteellisten ajoitustekniikoiden kanssa.

## Lähteet

 

## Aiheesta muualla
* Uuden kronologian verkkosivut 
* 1973: Koko historia on väärennetty 
* Tuhannen vuoden virhe eli FOMENKON aikateoria New Chronology
Will Ryan

**Will Ryan** (21. toukokuuta 1949 Cleveland, Ohio, Yhdysvallat – 19. marraskuuta 2021 Santa Monica, Kalifornia, Yhdysvallat) oli yhdysvaltalainen muusikko ja ääninäyttelijä. Hän oli toinen jäsen koomisessa lauluryhmässä *Willio & Phillio*. Kaksikko muutti myöhemmin Kaliforniaan, jossa he saivat tilaisuuden sanoittaa ja nauhoittaa hullunkurisia lauluja Disneyland recordsille. Tämän myötä Ryan päätyi myös ääninäyttelijäksi Disneyn tuottamiin piirrossarjoihin ja elokuviin. Hänen ääntään on kuultu muun muassa ''Smurffeissa'', ''Ankronikkassa'', ''Kummikarhuissa'', ''Karvisessa'', ''Akun Tehtaassa'', ''Drawn Togetherissä'' ja ''Mikki Hiiren kerhotalossa''. Lisäksi Ryan on ollut muun muassa Hessu Hopon ja Ihaan ääninä.

## Lähteet

## Aiheesta muualla
*
Vera Komisova

**Vera Jakovlevna Komisova** (, o.s. **Nikitina**, s. 11. kesäkuuta 1953) on neuvostoliittolainen pika-aitajuoksija ja olympiavoittaja.

Vera Komisova voitti 100 metrin aitajuoksun olympiakultaa Moskovan 1980 olympialaisissa ajalla 12,56&nbsp;s. Hän kukisti edellisten kisojen voittajan, itäsaksalaisen Johanna Klierin 0,07 sekunnilla. Komisova sai lisäksi olympiahopeaa 4 × 100 metrin viestijuoksussa. Ateenan EM-kilpailujen 1982 aitajuoksussa hän sijoittui kuudenneksi ajalla 12,92&nbsp;s.

## Lähteet

* 
*
Benita Fitzgerald-Brown

**Benita Fitzgerald-Brown** (s. 6. heinäkuuta 1961) on entinen yhdysvaltalainen pika-aitajuoksija ja olympiavoittaja.

Fitzgerald-Brown voitti 100 metrin aitajuoksun olympiakultaa Los Angelesin 1984 olympialaisissa ajalla 12,84&nbsp;s. Britannian Shirley Strong hävisi hänelle 0,04 sekuntia. Tietä voittoon helpotti, että edellisen vuoden Helsingin MM-kilpailujen seitsemästä parhaasta juoksijasta kuusi joutui jäämään olympialaisista pois itäblokin maiden boikotin vuoksi. Fitzgerald-Brown sijoittui Helsingin MM-kisoissa kahdeksanneksi ajalla 12,99&nbsp;s.
Pateeni

**Pateeni** (kreikan sanasta *patane*) on ehtoollisella käytettävä pieni, matala lautanen, jossa ehtoollisleivät eli öylätit konsekroidaan ja jaetaan ehtoolliselle osallistuville. Yleensä messussa on käytössä vain yksi pateeni kalkin kanssa, mutta mikäli jakajia on useampia, voidaan käyttää myös useampaa pateenia.

Pateeni muotoillaan yleensä siten, että se asettuu samaan sarjaan kuuluvan kalkin päälle kanneksi. Joissakin astiastoissa myös pateenilla on oma kansi.

## Katso myös
* Kalkki (astia)
* Öylätti
* Ehtoollinen

## Lähteet
Trebisonda Valla

**Trebisonda "Ondina" Valla** (20. toukokuuta 1916 – 16. lokakuuta 2006) oli italialainen pika-aitajuoksija ja olympiavoittaja.

Trebisonda Valla voitti 80 metrin aitajuoksun olympiakultaa Berliinin 1936 olympialaisissa ajalla 11,7&nbsp;s. Tiukassa kilpailussa neljä parasta saivat saman loppuajan, ja tuomarit tutkivat maalikuvia puoli tuntia ennen kuin pystyivät julistamaan lopputulokset. Välierässään Valla oli juossut myötätuulessa ajan 11,6&nbsp;s. Hän juoksi toisen osuuden Italian neljänneksi sijoittuneessa pikaviestijoukkueessa.

## Lähteet
* 
*
Baseball olympialaisissa

**[[Baseball]]** on ollut virallisena olympialajina ensimmäistä kertaa vuoden 1992 Barcelonan olympialaisissa. Tätä ennen se oli näytöslajina vuosien 1912, 1936, 1956, 1964, 1984 ja 1988 olympialaisissa. Vuoden 2008 jälkeen Baseball pudotettiin olympiaohjelmasta, mutta vuoden 2020 olympialaisissa se teki paluun olympiaohjelmaan.

## Mitalistit

## Mitalitaulukko

## Osallistuneet joukkueet

Kaikkiaan 16 joukkuetta on osallistunut baseballissa olympiaturnaukseen kerran tai useammin. Numero tarkoittaa joukkueen sijoitusta turnauksessa.

Vihreällä pohjalla olevat tulokset kertovat joukkueen isännöinneen kisat. 1996 kisaisäntä oli USA

## Näytöslajina

Baseball on ollut olympialaisissa näytöslajina useasti ennen kuin laji hyväksyttiin viralliseksi olympialajiksi. Laji oli näyöslajina vuosien 1912, 1936, 1956, 1964, 1984 ja 1988 olympialaisissa. Baseballin näytösturnaus järjestettiin vuosina 1984 ja 1988, muina vuosina järjestettiin näytösottelu kahden joukkueen kesken. Vuonna 1936 kohtasivat kaksi yhdysvaltalaisjoukkuetta

Vuoden 1952 olympialaisissa näytöslajina oli baseballin suomalainen sukulaislaji pesäpallo. Pesäpallon näytöstapahtumassa kohtasivat Suomen Pesäpalloliiton ja Työväen Urheiluliiton joukkueet.

### Osallistuneet joukkueet

## Lähteet
Lennie Weinrib

**Leonard Weinrib** (29. huhtikuuta 1935 Bronx, New York, Yhdysvallat – 28. kesäkuuta 2006 Santiago de Chile, Chile) oli yhdysvaltalainen näyttelijä ja käsikirjoittaja. Hän on näytellyt muun muassa ääniroolissa lasten televisio-ohjelmassa H. *R. Pufnstuf*. Lisäksi hän oli Scrappy-Doon alkuperäinen ääni. Urallaan Weinrib näytteli enimmäkseen vierailurooleissa eri televisiosarjoissa ja teki useita äänirooleja animaatioihin, kuten *[[Scooby-Doo, Where Are You!]]*, *[[Jetsonit]]*, *[[The New Tom & Jerry Show]]*, *[[The New Adventures of Batman]]* ja *[[Karvinen (piirrossarja)|Karvinen]]*.

Weinrib lopetti näyttelemisen 1980-luvulla ja muutti Santiagoon Chileen, jossa hän kuoli sairaalassa kesällä 2006.

## Aiheesta muualla
*
Norssalmen silta

**Norssalmen silta** on vuonna 1985 valmistunut 225 metriä pitkä maantiesilta Kotkassa Kotkansaaren ja Hirssaaren välillä. Siltaa pitkin kulkee Mussalon satamaan johtava seututie 355. Sen vieressä kulkee vuonna 1988 valmistunut rautatiesilta, jota pitkin on yhteys Kotkan radalta Mussalon satamaan. Sillan alla veden syvyys on 15 metriä.

Norssalmen sillat on rakennettu Mussalon sataman maantie- ja rautatieyhteyttä varten. Siltojen rakentamiseksi rautatiehallitus ja Kotkan kaupunki järjestivät suunnittelukilpailun kutsukilpailuna vuonna 1981. Kilpailun voitti Insinööritoimisto Pontekin ehdotus, joka otettiin myös jatkosuunnittelun pohjaksi. Siltasuunnitelma käsitti kaksi osittain jännitettyä kotelopalkkisiltaa, joiden jännemitat määräytyivät raskaammin kuormitetun ratasillan mukaan. Molemmissa silloissa on viisi aukkoa, joiden kaikkien jännevälit ovat 45 metriä.

Ennen Norssalmen siltaa Mussaloon kuljettiin paikallistietä pohjoiskautta. Uusi silta lyhensi matkaa Kotkan keskustasta Mussaloon noin kymmenen kilometriä.

## Maantiesillan rakentaminen

Ajoneuvoliikenteen silta rakennettiin ensin kiireellisempänä, syynä oli se, että Mussalon höyryvoimalaitoksesta oli tarkoitus johtaa kaukolämpöä Kotkaan marraskuusta 1983 alkaen ja edullisin reittivaihtoehto kaukolämpöputkille oli rakennettavan sillan kautta. Aikataulusyistä sillan rakentaminen oli jaettu useaan urakkaan. Ensimmäinen urakkasopimus solmittiin marraskuussa 1982. Työ käsitti sillan kolme välitukea, jotka valettiin teräsbetonipaaluilla tuettujen peruslaattojen varaan syvään veteen. Välitukien perusmuurin alin osa on valettu vedenalaisena valuna. Vesirajassa on suojana ruostumattomasta teräksestä tehty levy. Urakoitsijana oli Vesi-Pekka Oy.

Sillan päällysrakenne on toteutettu niin kutsutulla vaihesiirtomenetelmällä. Valuosat tehtiin Kotkansaaren puolella. Silta muodostuu yhdestätoista osasta, joista sillan päihin tulleet osat ovat pituudeltaan 11,8 metriä ja muut yhdeksän osaa 22,5 metriä pitkiä. Osien leveys on 13 metriä ja korkeus 2,9 metriä. Siltaosat työnnettiin paikoilleen noin 25 senttimetrin pituisin siirroin. Siirtovaihe alkoi 2. toukokuuta 1983 ja kesti tasan kolme kuukautta. Sillan kotelorakenteeseen asennettiin siirtotyön yhteydessä kaksi halkaisijaltaan 60-senttistä kaukolämpöputkea. Kaukolämpöputkien osalta työ oli valmis elokuun 1983 lopulla. Sen jälkeen vaihdettiin siirtovaiheessa käytetyt laakerit lopullisiin, valettiin sillan reunapalkit, kiinnitettiin kaiteet ja tehtiin muut viimeistelytyöt. Silta voitiin avata jalankululle ja pyöräilylle joulukuussa 1983 ja ajoneuvoliikenteelle vuonna 1985. Sillan päällysrakenteen urakoi Pohjansepot Oy, siirtotyön ja jännittämisen aliurakoitsija oli Prestressing Oy.

## Rautatiesilta
Maantiesillan viereen rakennettu ratasilta on jänneväleiltään ja rakennekorkeuksiltaan yhteneväinen maantiesillan kanssa. Se on tyypiltään jännitetty kotelopalkkisilta ja rakennettu paikallavaluna. Siltaurakoitsija oli Yleinen Insinööritoimisto Oy. Ratasilta rakennettiin vuonna 1988.
 
## Lähteet
Pellon kirkko

**Pellon kirkko** on vuosina 1950–1953 rakennettu kirkkorakennus Pellossa. Se on rahoitettu pääosin Yhdysvaltojen luterilaisten kirkkojen tuella ja se vihittiin käyttöön 16. elokuuta 1953. Kirkon on suunnitellut Antero Pernaja ja kirkko on tyyliltään kotamainen. Sisätilat muodostuvat kirkkosalista ja pienestä seurakuntasalista. Kirkon vieressä on erillinen kellotapuli. Kirkkosaliin mahtuu 350 ihmistä. Alttaritaulun *Jeesuksen toinen tuleminen* (600 x 365 cm:n öljymaalaus kankaalle) on maalannut Aale Hakava vuonna 1953. Kirkossa on esillä lisäksi lasimaalauksia.

Turtolassa on Pellon seurakunnan toinen kirkko. Siellä oli myös Pellon ensimmäinen kirkko, joka tuhottiin Lapin sodassa.

## Lähteet

## Aiheesta muualla

* Pellon kirkko seurakunnan kotisivulla
Madhibaan-klaani

**Madhibaan** eli **Midgaan** on Somaliassa elävä etninen ryhmä, klaani.

Madhibaanit ovat Somalian alkuperäisasukkaita, mutta heitä on kaikkialla Afrikan sarven alueella, kuten Djiboutissa ja Etiopiassa. Maanviljelys- ja käsityöläistaustan vuoksi heidän joissakin piireissä perinteisesti katsotaan kuuluvan yhteiskunnallisesti alempaan asemaan. Mahdibaanit viettävät rauhallista elämää omilla alueillaan, mutta kautta historian heitä on sorrettu. Aiempi hallinto yritti huolehtia heidän ja muiden Somalian huono-osaisten vähemmistöjen ihmisoikeuksista, mutta sisällissodan puhjettua madhibaanit ovat monien muiden somalialaisten tavoin joutuneet enemmistöklaanien jäsenten väkivallantekojen uhreiksi, eikä kansainvälinen yhteisökään ole juuri välittänyt heidän kohtalostaan.

Madhibaanit asuttavat pieninä ryhminä koko Somaliaa. Klaanin merkittäviin jäseniin kuuluu Hersi Jama Jangoan.

## Lähteet
*Madhibaab.org
Shakkiolympialaiset 1980

**24. [[shakkiolympialaiset]]** oli FIDE:n järjestämä tapahtuma, joka koostui avoimesta ja naisten turnauksesta sekä useista shakin markkinointiin liittyvistä tapahtumista. Shakkiolympialaiset käytiin 20. marraskuuta – 6. joulukuuta 1980 Vallettassa, Maltalla.

## Yleisen sarjan tulokset

## Naisten sarjan tulokset

## Lähteet

## Aiheesta muualla

*24th shakkiolympialaiset: La Valletta 1980 OlimpBase
Shakkiolympialaiset 1986

**27. [[shakkiolympialaiset]]** oli FIDE:n järjestämä tapahtuma, joka koostui avoimesta ja naisten turnauksesta sekä useista shakin markkinointiin liittyvistä tapahtumista. Shakkiolympialaiset käytiin 14. lokakuuta – 2. joulukuuta 1986 Dubaissa, Arabiemiraateissa.

## Yleisen sarjan tulokset

## Naisten sarjan tulokset

## Lähteet
*27th shakkiolympialaiset: Dubai 1986 OlimpBase

### Viitteet

## Aiheesta muualla
Nikon D60

**Nikon D60** on 10 megapikselin digitaalinen järjestelmäkamera. Se julkaistiin tammikuussa 2008. D60-malli on Nikon D40x:n seuraaja. D60:ssa on Nikon EXPEED -kuvaprosessori, joka on myös kalliimmissa Nikon D3- ja D300-malleissa.

## Uudet ominaisuudet

Verrattuna D40-malliin uusia ominaisuuksia Nikon D60:ssa ovat:

* 10,2 megapikselin kenno (kuten D40x:ssä)
* Stop-motion-elokuva
* EXPEED-kuvaprosessori
* kuvakennon puhdistusjärjestelmä ja ilmankiertojärjestelmä
* pysty- ja vaakasuoraan kääntyvä nestekidenäyttö
* aktiivinen D-Lighting
* kit-objektiivissa kuvanvakain

## Jatkuvuus

Nikon D60 -runko on hyvin samanlainen kuin Nikon D40. Kuten D40:ssä, Nikon D60:ssakaan ei ole toissijaista näyttöä rungon päällä, mutta sen sijaan nestekidenäytössä näkyy suljinaika, aukko ja muita keskeisiä tietoja.

## Aiheesta muualla

* Nikon D60 Nikonin sivuilla 
* List of Nikon compatible lenses with integrated autofocus-motor
Rasvahäntähyppymyyrä

**Rasvahäntähyppymyyrä** (*Pachyuromys duprasi*) on mongoliangerbiiliä muistuttava hyppymyyrälaji, joka elää luonnonvaraisena Pohjois-Afrikassa. Se on sukunsa *Pachyuromys* ainoa laji. Rasvahäntähyppymyyrää pidetään Suomessakin lemmikkieläimenä, ja lemmikkiharrastajat käyttävät siitä nimityksiä ”rasvahäntägerbiili”, ”paksuhäntägerbiili” ja ”duprasi”. Nisäkäsnimistötoimikunnan ehdotus lajin uudeksi suomenkieliseksi nimeksi on *rasvahäntäjirdi*. 

## Ulkonäkö
Rasvahäntähyppymyyrillä on pieni terävä kuono, pyöreä pää ja soikeat korvat. Hännässä on harvaa karvaa, ja siihen kerääntyy vararavintoa. Se on noin 4 cm pitkä, nuijan muotoinen ja pehmeä. Nuorilla eläimillä häntä on melko ohut, koska rasvaa ei ole vielä kehittynyt yhtä paljon kuin aikuisilla. Rasvahäntähyppymyyrän turkin värityksestä käytetään nimeä *black eyed honey*. Vatsa on kuitenkin valkoinen. Turkki rasvoittuu nopeasti. Siksi niille pitää tarjota hiekkakylpyjä useammin kuin mongoliangerbiileille. Naaraspuoliset rasvahäntähyppymyyrät ovat hieman pienempiä kuin urokset.

## Ravinto
Rasvahäntähyppymyyrien, kuten muidenkin hyppymyyrien, perusruokaa on rotta-/hiiripelletti ja jyväsekoitus, jota pitää olla aina saatavilla. Täytyy ottaa huomioon, että jyväsekoituksissa ei saisi olla liikaa pähkinöitä eikä kurpitsansiemeniä, koska ne tekevät eläimen turkin rasvaiseksi ja altistavat ylipainolle. Jotta hampaat eivät kasvaisi liian pitkiksi, hyppymyyrille pitäisi tarjota jotain kovaa purtavaa, kuten koirankeksejä ja näkkileipää. Myös tuoretta ruokaa olisi syytä antaa. Porkkana, kurkku ja omena ovat hyviä vaihtoehtoja. Vihannekset pitää kuitenkin pestä ennen kuin niitä antaa eläimelle. Rasvahäntähyppymyyrillä pitäisi aina olla saatavilla juomavettä.

## Käyttäytyminen
Rasvahäntähyppymyyrät eroavat muista hyppymyyristä siten, että ne voivat tulla toimeen yksinkin. Ne ovat enimmäkseen yöeläimiä ja nukkuvat erittäin paljon ja saattavat äännellä herätettäessä. Rasvahäntähyppymyyrät narisevat, kun ne eivät pidä jostakin. Ne eivät lisäänny yhtä nopeasti kuin mongoliangerbiilit. Emon kantoaika on noin 20 vuorokautta ja poikasia syntyy yleensä kerralla 3–6.

## Tarvikkeet
Rasvahäntähyppymyyrän asumukseksi sopii parhaiten lasinen terraario, koska muovisesta kodista eläin voi järsiä itsensä ulos ja saada suolitukoksen nielemästään muovinpalasta, joka voi johtaa kuolemaan. Terraarion pitäisi olla vähintään 30 cm korkea ja alaltaan 0,12 neliömetriä. Muita tarpeellisia tarvikkeita ovat juomapullo, keraaminen ruokakuppi ja pesäkolo, joka voi olla kookospähkinä tai kukkaruukku. Muoviset tuotteet eivät sovi hyppymyyrille.

## Lähteet
Nina Dumbadze

**Nina Jakovlevna Dumbadze** (, 23. toukokuuta 1919 – 14. huhtikuuta 1983) oli neuvostoliittolainen kiekonheittäjä.

Nina Dumbadze oli 1940-luvun lopulla ja 1950-luvun alussa maailman parhaita kiekonheittäjänaisia. Hän voitti Euroopan mestaruuden Oslossa 1946 yli neljän metrin erolla seuraavaan tuloksella 44,52&nbsp;m ja toistamiseen Brysselissä 1950 tuloksella 48,03&nbsp;m hopeamitalistin jäädessä yli viiden metrin päähän. Hän paransi maailmanennätystä tulokseen 53,25&nbsp;m elokuussa 1948 ja lukemiin 53,37&nbsp;m toukokuussa 1951.

Neuvostoliitto osallistui olympialaisiin ensimmäisen kerran Helsingissä 1952, mutta Dumbadze jäi siellä kahden maannaisensa takana pronssille tuloksella 46,29&nbsp;m yli viisi metriä Nina Romaškovalle hävinneenä. Olympialaisten jälkeen Romaškova otti maailmanennätyksenkin haltuunsa, mutta 18. lokakuuta 1952 Tbilisissä Dumbadze vastasi heittämällä tuloksen 57,04&nbsp;m, joka säilyi maailmanennätyksenä syyskuuhun 1960 saakka. Arvokisoissa hän ei enää esiintynyt vaikka heittikin vuonna 1954 vuoden parhaan tuloksen 52,26&nbsp;m ja oli maailmantilastossa toinen vuosina 1953 (50,87&nbsp;m) ja 1955 (53,91&nbsp;m) sekä neljäs vuonna 1956 (52,27&nbsp;m).

## Lähteet

* 
* 
*
Shakkiolympialaiset 1992

**30. [[shakkiolympialaiset]]** oli FIDE:n järjestämä tapahtuma, joka koostui avoimesta ja naisten turnauksesta sekä useista shakin markkinointiin liittyvistä tapahtumista. Shakkiolympialaiset käytiin 7. kesäkuuta – 25. heinäkuuta 1992 Manilassa, Filippiineillä.

## Avoimen sarjan tulokset

## Naisten sarjan tulokset

## Lähteet
*30th shakkiolympialaiset: Manila 1992 OlimpBase

### Viitteet